Hvor gammel skal jeg være for at bruge Apple Pay?
Apple Pay er tilknyttet dit Apple ID, hvor du minimum skal være 13 år. Derudover skal du være opmærksom på aldersgrænsen for hhv. dit Visakort og Mastercard. Alle Arbejdernes Landsbanks betalingskort kan tilknyttes Apple Pay. Det betyder, at alle kunder - også de helt unge ned til 7 år - i princippet kan tilknytte deres kort til Apple Wallet, hvis de har et betalingskort, Apple ID og en iPhone. Børn under 13 år kan ifølge Apple Supports danske retningslinjer ikke selv oprette et Apple-id. Vær dog opmærksom på, at du som forælder kan give dit barn et verificeret forældresamtykke og oprette et Apple ID på dit barns vegne i jeres familiegruppe via Familiedeling. Vi anbefaler derfor, at du tjekker, om du på et tidspunkt har oprettet et Apple ID på dit barns vegne, som dit barn kan råde over ift. at bruge Apple Pay.